PASIRENGIMAS PIRKIMUI

Prašome Projektų vykdytojus rengiantis pirkimams įvertinti pasauliniu mastu plintančios COVID-19 viruso pandemijos ir jos sukeltų pasekmių įtaką konkrečiam pirkimui (pvz., tiekėjo sutartinių įsipareigojimų įvykdymo terminui) ir esant poreikiui pirkimo dokumentuose numatyti sąlygas, kurios būtų aktualios karantino ar kitų ribojimų atveju (pvz., pirkimo dokumentuose numatyti galimybę susitikimus su tiekėjais, kurių metų perduodamas pirkimo objektas ar jo dalis, atliekami bandymai, pateikiami pavyzdžiai, atliekamos demonstracijos, vykdoma objekto apžiūra ar kiti veiksmai, vykdyti nuotoliniu būdu).

Pasirengimas pirkimui gali vykti:

1. Atliekant rinkos konsultaciją.

Atliekant rinkos konsultaciją, CPVA teikiami šie dokumentai:

* Kvietimas dalyvauti rinkos konsultacijoje su visais priedais,
* Tiekėjų pateikti klausimai, pasiūlymai, atsakymai, susitikimo protokolai ir pan.

Jei Projekto vykdytojas atlieka rinkos konsultaciją, paskelbiant ją Centrinėje viešųjų pirkimų informacinėje sistemoje (CVP IS) ir suteikia CPVA prisijungimą prie atliktos rinkos konsultacijos CVP IS, tokiu atveju dokumentai, kurie prieinami CVP IS, CPVA nėra teikiami.

2. Atliekant rinkos tyrimą.

**Jei Projekto vykdytojas prieš pirkimą atlieka rinkos konsultaciją, žemiau pateikiama rinkos tyrimo suvestinė CPVA neprivalo būti teikiama.**

CPVA gali būti teikiama ir Projekto vykdytojo sukurta rinkos tyrimo suvestinės forma.

RINKOS TYRIMO SUVESTINĖ

|  |  |  |  |  |
| --- | --- | --- | --- | --- |
| |  | | --- | | INFORMACIJA, KURIĄ REIKALINGA PATEIKTI | | | | |
| 1. | **Tiekėjai, kurie gali būti potencialūs pirkimo dalyviai** | Nurodomi visi Projekto vykdytojui žinomi ir jo apklausti ar kitu būdu įvertinti pirkimo objektą rinkoje siūlantys tiekėjai, kurie Projekto vykdytojo vertinimu, atitinka pirkimo dokumentuose keliamus reikalavimus: nurodomi tiekėjų pavadinimai, informacijos šaltinis (iš kur paimta informacija apie tiekėją, pvz., konkreti tiekėjo svetainės nuoroda, specializuotas leidinys; tiekėjų apklausa raštu, telefonu (nurodomas kontaktinis telefonas ar elektroninio pašto adresas), gavus informaciją iš užsienio šalių ambasados Lietuvoje ar prekybos rūmų, kreipiantis į nepriklausomus ekspertus.).  Pvz.:  1) UAB „A“ – apklausta el. paštu  2) UAB „B“ – apklausta telefonu  3) MB „C“ – |
| 2. | **Ankstesni rinkos tyrimai *(jei tokie buvo atlikti ir/ar yra atliekami)***  *Ši skiltis būtina, jei Projekto vykdytojas prieš konkretų pirkimą nusprendžia neapklausti ar kitu būdu nevertinti pirkimo objekto rinkoje siūlančių tiekėjų, kaip tai numatyta 1 p.* | Panašių pirkimų istoriniai duomenys:  Pirkimo/-ų pavadinimas  Data  Tiekėjai  Pirkimo suma  Pirkimo būdas  Pirkimo objekto ne(skaidymas) (nurodoma, ar buvo pirkimas skaidomas į dalis, arba jeigu buvo neskaidomas, pateikiama neskaidymo argumentacija)  Tiekėjo kvalifikacijos reikalavimai (nurodoma, kokie buvo kelti kvalifikacijos reikalavimai, kuriuos tenkino pasiūlymus pateikę tiekėjai)  *Atkreiptinas dėmesys į tai, kad Covid-19 viruso pandemija turi neigiamos įtakos verslui, tam tikrose srityse veikiančių tiekėjų veiklos rezultatai bei finansiniai rodikliai gali būti prastesni, todėl bet kuriuo atveju rekomenduotina prieš nustatant kvalifikacijos reikalavimus išsiaiškinti situaciją rinkoje ir nustatyti, kokie kvalifikacijos reikalavimai leistų objektyviai įvertinti tiekėjų pajėgumą (įvertinus galimą COVID-19 įtaką) bei užtikrintų tiekėjų konkurenciją.* |
| 3. | **Panašių pirkimų istoriniai duomenys**  *Ši skiltis būtina, jei Projekto vykdytojas prieš konkretų pirkimą nusprendžia neapklausti ar kitu būdu nevertinti pirkimo objekto rinkoje siūlančių tiekėjų, kaip tai numatyta 1 p.* | Tiekėjai dalyvavę ir (arba) laimėję analogiškuose ar panašiuose Projekto vykdytojo pirkimuose (dalyvavusių tiekėjų pavadinimai, data, kada buvo pateiktas pasiūlymas, kaina, koks tiekėjas laimėjo, viešojo pirkimo-pardavimo sutarties sudarymo data ir numeris).  Pagrindinės techninės charakteristikos (objekto specifikacija, terminai, kvalifikacijos reikalavimai ir pan.).  Priežastys, kodėl dalyvavo tik vienas arba du tiekėjai arba pirkimas buvo nutrauktas (jei taikoma). |
| 4. | **Tiekėjų pasiūlytos kainos[[1]](#footnote-1) ir kainų viršutinis[[2]](#footnote-2) kvartilis**[[3]](#footnote-3). |  |
| 5. | **Numatoma pirkimo suma** | Pirkimui reikalinga lėšų suma nustatoma kaip apžvelgtų kainų viršutinis kvartilis[[4]](#footnote-4).  Prie jos gali būti pridėtas (jei taikoma) dėl šios skilties dalyje „Įvertinama“ nurodytų aplinkybių prognozuojamas kainos pokyčio procentas ir gauta suma suapvalinama iki sveikųjų skaičių.  Įvertinama:  1) ar rinkoje yra prognozuojami pirkimo objekto kainos pokyčiai (rinkos tendencijos);  2) galimi pasikeitimai teisės aktų, reglamentuojančių mokesčių sistemos reguliavimą (pvz., PVM ar kitų mokesčių, turinčių įtaką galutinei produkto/paslaugos kainai numatomas pasikeitimas);  3) prognozuojamas bendrosios infliacijos didėjimas (<https://www.lb.lt/lt/mv-ekonomikos-analize-ir-prognozes>);  4) galimas minimalaus ar vidutinio darbo užmokesčio didėjimas (<https://osp.stat.gov.lt/>);  5) vartotojų kainų pokyčiai (didėjimas), apskaičiuoti pagal vartotojų kainų indeksą (<https://osp.stat.gov.lt/>);  6) perkančiosios organizacijos atlikta išsami savo turimų sutarčių dėl to paties objekto analizė ir paskaičiavimai, kokiu procentiniu dydžiu padidėjo pirkimo objekto kaina;  7) kiti objektyvūs veiksniai, galintys turėti tiesioginę įtaką pirkimo objekto kainai.  Jei pirkimo kainos didėjimą įtakoja keletas veiksnių (pvz., vartotojų kainos pokytis ir darbo užmokesčio didėjimas), nustatant procentinį dydį, kuris yra pridedamas prie viršutinio kvartilio, gali būti pasirenkamas tik vieno veiksnio didžiausias procentinis dydis. Kelių veiksnių procentinis dydis gali būti pasirenkamas tik tokiu atveju, jei pateikiamas pagrindimas, kad kelių veiksnių procentiniai dydžiai vienas kito neapima.  Atliekant minėtą analizę ir skaičiavimus, šioje dalyje reikalinga nurodyti informacijos, kuria remiantis atliekami skaičiavimai ir daromos išvados, šaltinius. Jeigu bus atliekami skaičiavimai, reikalinga juos pateikti (galima ir atskirame dokumente). |
| 6. | **Pirkimo objekto ne(skaidymas)**  *Šią informaciją būtina pildyti tik dėl supaprastintų pirkimų, atliekamų pagal Viešųjų pirkimų įstatymą, ir dėl pirkimų pagal Pirkimų atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą.* | Pateikiami argumentai dėl pirkimo objekto neskaidymo į dalis kiekybiniu, kokybiniu pagrindu bei pagal skirtingus jo įgyvendinimo etapus.  Argumentai turi įrodyti, kad sprendimas neskaidyti pirkimo objekto į dalis yra:  1) pagrįstas svarbiomis priežastimis.  Pvz., dėl skaidymo sumažėja konkurencija; sutarties įgyvendinimas taptų pernelyg sudėtingas ar brangus – šiuo pagrindu pagrįsti objekto neskaidymą į dalis galima tik turint detalius skaičiavimus.  Pvz., skirtingų pirkimo objekto dalių įgyvendinimas glaudžiai susijęs ir dėl to pirkėjui atsirastų būtinybė koordinuoti šių dalių tiekėjus ir tai keltų rimtą grėsmę sėkmingam sutarties vykdymui. Grėsmė turi būti reali, kurios negalima suvaldyti organizacinėmis priemonėmis.  2) vienintelis galimas ir būtinas racionaliai naudojant viešąsias lėšas, ir tikslo negalima pasiekti kitomis, mažiau konkurenciją varžančiomis priemonėmis.  *Šią informaciją galima pateikti ir atskirame dokumente.*  Tarptautinių pirkimų atveju neskaidymo argumentai čia gali būti neteikiami, kadangi juos privaloma nurodyti pačiose pirkimo sąlygose. |

|  |  |  |
| --- | --- | --- |
| 7. | Tiekėjo kvalifikacijos reikalavimai, nenumatyti Kvalifikacijos vertinimo metodikoje[[5]](#footnote-5) | Pateikiami argumentai dėl:  1) nustatytų kvalifikacijos reikalavimų, kurie nenumatyti Kvalifikacijos vertinimo metodikoje (galima nustatyti šioje metodikoje neįtvirtintus tik finansinius ir ekonominius kvalifikacijos reikalavimus),  2) nustatytų kitokių nei Kvalifikacijos vertinimo metodikoje kvalifikacijos reikalavimų reikšmių.  Jei tiekėjui ar tiekėjo specialistams (pvz. specialiųjų statybos darbų vadovui) nustatomas iš specialiųjų teisės aktų kylantis reikalavimas turėti teisę verstis tam tikra veikla, turi būti nurodomas teisės aktas, kurio pagrindu toks reikalavimas nustatomas ir kaip tas reikalavimas susijęs su pirkimo objektu.  *Šią informaciją galima pateikti ir atskirame dokumente.*  Pvz.:  Neypatingo statinio specialiųjų statybos darbų vadovas turintis atestatą inžineriniai tinklai: dujų tinklai (dujotiekis) (išskyrus magistralinį dujotiekį). Darbų sritis: dujų tinklų tiesimas.  Teisės aktai, norminiai dokumentai pagal kuriuos reikalaujamas šis atestatas:  1) Statinio kategoriją (ypatingas ar neypatingas statinys) pagal STR 1.01.03:2017 „Statinių klasifikavimas“), xx punktas;  2) Statinį, pagal STR 1.01.03:2017 „Statinių klasifikavimas“), x punktas;;  3) Statybos darbų sritį pagal STR 1.06.01:2016 „Statybos darbai. Statinio statybos priežiūra“, x punktas.  Šis reikalavimas susijęs su objektu tuo, kad pagal STR X.XX.XX:XXX, ekspertizę, statybos leidimą ir pan. vykdant darbus bus reikalinga perkelti dujotiekio tinklus, kurie pagal techninį projektą priskirtini neypatingo statinio kategorijai, inžinerinių tinklų: dujų tinklai statiniams (pateikiami teisės aktai, norminiai, statybos dokumentai įrodantys šiuos faktus). |
| 8. | **Modeliai**  *Taikoma prekių pirkimo atveju* | Nurodomi prekių modeliai, kurie atitinka techninės specifikacijos reikalavimus. |

|  |  |  |
| --- | --- | --- |
| INFORMACIJA, KURIOS NEPRIVALOMA PATEIKTI, TAČIAU REKOMENDUOTINA ĮVERTINTI PASIRUOŠIMO PIRKIMUI ETAPE | | |
| 1. | **Kokių poreikių patenkinimo siekiama pirkimu?** | Nauda, kuri bus gauta, ir (arba) problemos, kurios pirkimu bus išspręstos.  Kas yra perkama ir kodėl? Darbai / paslaugos / prekės?  Ar apsvarstyta galimybė įvertinti, kokiais būdais realizuoti poreikius (pirkti prekę, prekę nuomoti ar pirkti paslaugą)? |
| 2. | **Pirkimo rezultato naudotojai** | Kas naudosis pirkimo rezultatu? Tik perkančiosios organizacijos darbuotojai? Jei galutiniai naudotojai nėra vidiniai, ar bus organizuojamos konsultacijos su visuomene, konkrečiomis grupėmis, kurių galutiniam naudojimui skiriamas perkamas objektas.  Kokios pirkimo objekto savybės būsimiems naudotojams atrodo būtinos, kokios pageidaujamos?  Rekomenduojama visas techninės specifikacijos dalis aptarti su galutiniais naudotojais. |
| 3. | **Kas svarbiausia pirkime?** | Mažesnė kaina, trukmė, kokybė?  Kokios pirkimo objekto funkcijos yra būtinos, kurios neprivalomos? |
| 4. | **Preliminari techninė specifikacija** | Ar aiški preliminari techninė specifikacija?  Ar pirkimo objektas egzistuoja rinkoje? Ar reikalingas inovatyvus produktas?  Ar techninė specifikacija turėtų būti detali (nurodomos konkrečios techninės charakteristikos) ar formuluojama pagal tikslą (pirkimu siekiamą veiklos rezultatą)?  Rekomenduotina su tiekėjais aptarti techninę specifikaciją pagal tikslą – techninių charakteristikų nespecifikuoti detaliai, bet leisti jas rinkos dalyviams siūlyti patiems, atsižvelgiant į pirkimu siekiamą veiklos rezultatą. |
| 5. | **Pirkimo būdai/priemonės** | Siūlytina įvertinti preliminarių sutarčių, elektroninio aukciono, dinaminės pirkimo sistemos pasirinkimo tikslingumą. |
| 6. | **Tiekėjo kvalifikacijos reikalavimai** | Kokie tiekėjų kvalifikacijos reikalavimai būtini?  Atsisakyti pridėtinės vertės neteikiančių reikalavimų, atsisakyti perteklinių dokumentų reikalavimo (pvz., nereikalauti teisės verstis veikla, kai nereikalingi specialią teisę suteikiantys dokumentai, nesiūlytina prašyti pateikti tiekėjo registracijos dokumentus).  Kiek tiekėjų atitinka tiekėjų kvalifikacijos reikalavimus? |
| 7. | **Ekonominio naudingumo kriterijai** | Kokie siūlomi ekonominio naudingumo kriterijai? Ar jie patikrinti? (perkančioji organizacija turėtų simuliuoti tiekėjų pasiūlymus ir peržvelgti, ar nėra galimybių tiekėjų piktnaudžiavimui)  Ar kriterijai susiję su pirkimo objektu? Kiek gali kainuoti kiekvienas kriterijus? Ar jis būtinas?  Ar būtini kokybiniai kriterijai? Ar komisijos nariams pakanka gebėjimų įvertinti, ar reikalingi ekspertai? (siūlytina atsisakyti koncepcijų ir kitų aprašomųjų kriterijų) |
| 8. | **Specialūs kriterijai** | Ar taikytini socialiniai kriterijai?  Ar taikytini aplinkosaugos kriterijai? |
| 9. | **Preliminarios išlaidos** | Kaip tiksliai yra apskaičiuotos pirkimo sąnaudos? Ar reikalinga galimybių studija, investicijų projektas, kaštų naudos analizė?  Kokie ištekliai reikalingi norint įgyvendinti sutartį?  Kokios tikėtinos gyvavimo ciklo sąnaudos?  Ar yra kitų būtinų sąnaudų, pvz., papildoma priežiūra, eksploatacinės išlaidos ar užsakomosios licencijos? |
| 10. | **Perkančiosios organizacijos komanda** | Ar perkančioji organizacija turi reikiamus specialistus?  Ar reikalingi išoriniai specialistai?  Ar reikalingas rinkos tyrimo paslaugos pirkimas? |
| 11. | **Rinkos tyrimo laikotarpis** | Atkreiptinas dėmesys į tai, kad jei rinkos tyrimas atliktas anksčiau nei prieš 6 mėnesius (terminas taip pat priklauso nuo rinkos), jis gali neatspindėti esamos padėties, ypač atsižvelgiant į Covid 19 pandemijos sukeliamas pasekmes, ir nulemti netinkamą planuojamą pirkimo sumą. |
| 12. | **Rinkos tyrimo metodai ir rinkos tyrimo duomenų šaltiniai** | Metodai: pvz., paieška internete, tiekėjų tinklalapiuose, telefoninės užklausos.  Šaltiniai:  1) Išoriniai: pvz., informacija tiekėjų tinklalapiuose, darbuotojų suteikta informacija.  2) Vidiniai rinkos tyrimo duomenų šaltiniai: pvz., ankstesnių pirkimų dokumentai, sutartys. |
| 13. | **Kitų perkančiųjų organizacijų, perkančiųjų subjektų patirtis** | Tiekėjai per paskutinius trejus metus dalyvavę ir/ar laimėję kitų perkančiųjų organizacijų panašiuose pirkimuose, ir jų pasiūlyta kaina.  Kitų perkančiųjų organizacijų patirtis įsigyjant panašius objektus. Viešai paskelbti pasiūlymai, sutartys, kitų perkančiųjų organizacijų atsiliepimai, informacijos šaltinis (pvz., Centrinis viešųjų pirkimų portalas). |
| 14. | **Alternatyvos** | Jei rinkos tyrimas apėmė alternatyvius techninės specifikacijos charakteristikų variantus, palyginamos jų kainos, nurodoma, kuri charakteristika pasirenkama, ar pageidaujama charakteristika įtraukiama į kainos ir kokybės santykio kriterijus, koks ir kodėl skiriamas lyginamasis svoris. |
| 15. | **Papildomos priemonės** | Ar reikalingos priemonės pritraukti daugiau tiekėjų (taip pat ir užsienio tiekėjų)?  Ar informuoti tiekėjus, ypač užsienio, apie planuojamą pirkimą?  Ar pirkimo dokumentus versti į anglų kalbą? |
| 16. | **Alternatyvūs pasiūlymai** | Ar priimti alternatyvius pasiūlymus? |
| 17. | **Būtinos sutarties sąlygos** | Ar išlaikomas rizikų balansas tarp tiekėjo ir perkančiosios organizacijos? Ar neperkeltos visos rizikos tiekėjui (tai gali mažinti konkurenciją, didinti kainą)? Ar sutarties sąlygos itin palankios tiekėjui ir gali leisti jam piktnaudžiauti (pvz., nenumatytos netesybos už terminų nesilaikymą, numatyti pratęsimai visais atvejais)?  Sutarties įvykdymo užtikrinimas – ar ne per didelis (nes didina pasiūlymo kainą, galimai mažina konkurenciją)?  Ar numatytas tarpinis prekių, paslaugų, darbų priėmimas ir apmokėjimas už juos?  Ar apsvarstytas avanso mokėjimo tikslingumas?  Netesybos (įtraukti baudas už kainos ir kokybės kriterijų nesilaikymą).  Tiekėjo kvalifikacijos reikalavimų išlaikymo sąlygos (pvz., informacinės sistemos kūrimo paslaugų pirkime tiekėjui keltas reikalavimas turėti programuotoją, turintį aukštą kvalifikaciją. Perkančioji organizacija turi į sutartį įtraukti ne tik reikalavimus dėl tokio specialisto pakeitimo į ne žemesnės kvalifikacijos specialistą, bet ir imtis priemonių, kad toks specialistas dalyvautų teikiant paslaugą, pvz., dalyvautų nuolatiniuose sistemos kūrimo aptarimuose).  Ar įtraukti tiekėjo skatinimo priemones už greičiau įvykdytus įsipareigojimus?  Koks realus pirkimo sutarties pasirašymo terminas? Tiekėjo įsipareigojimų įvykdymo terminas?  Kokios rizikos? Ar įvertintos galimos antrosios COVID – 19 bangos grėsmės bei įtaka sutarties vykdymui, numatytos atitinkamos sutarties sąlygos (pvz. stabdymas)? |

1. Jeigu yra lyginamos istorinės kainos, šiame punkte prašoma informacija gali būti pateikiama laisva forma. [↑](#footnote-ref-1)
2. Suma apskaičiuojama automatiškai, į lentelę dešinėje pusėje esančias skiltis „Tiekėjo pavadinimas“ ir „Pasiūlymo kaina “ suvedus informaciją apie tiekėjus ir jų siūloma kainą.

   Ši suma nustatoma viršutinio kvartilio principu, tai yra ji yra mažesnė arba lygi 75% visų tiekėjų pateiktų pasiūlytų kainų reikšmėms, tačiau negali viršyti 25% didžiausių tiekėjų pateiktų pasiūlymų reikšmių. Viršutinis kvartilis taip pat gali būti apskaičiuojamas Excel programa naudojant QUARTILE funkciją. Pvz. =QUARTILE(A1:A10;3), kur A1-A10 tiekėjų pasiūlytos kainos. [↑](#footnote-ref-2)
3. Atkreiptinas dėmesys į tai, kad neretai tiekėjai pasiūlo per didelę kainą dėl to, kad klaidingai suprato pirkimo objektą. Todėl tuo atveju, jei vieno iš tiekėjų pasiūlymas ženkliai (daugiau kaip 30 procentų) viršija kitų pasiūlymų aritmetinį vidurkį, rekomenduotina išsiaiškinti (pvz., kreipiantis į tiekėją), dėl kokių priežasčių šio tiekėjo siūloma kaina ženkliai skiriasi ir paaiškėjus, kad tiekėjas klaidingai suprato pirkimo objektą, šį tiekėją papildomai apklausti dėl siūlomos pirkimo objekto kainos. Taip pat galima svarstyti galimybę tokio tiekėjo pasiūlytos kainos netraukti į kvartilio skaičiavimą. [↑](#footnote-ref-3)
4. Projekto vykdytojas turi teisę pirkimui reikalingą lėšų sumą nustatyti ir kitu pagrįstu būdu, pvz., kaip tiekėjų pasiūlymų aritmetinį vidurkį ar pan. [↑](#footnote-ref-4)
5. Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 patvirtinta Tiekėjo kvalifikacijos reikalavimų nustatymo metodika. Metodikos 7 punkte numatyta, kad Sprendimas nustatyti kitus kvalifikacijos reikalavimus ir (ar) kvalifikacijos reikalavimų reikšmes nei numatyta Metodikoje turi būti pagrįstas atitinkamais rašytiniais dokumentais (pvz., pirkimo komisijos protokole nurodomas šioje Metodikoje neįtvirtintas reikalavimas, kuris bus nustatomas konkretaus pirkimo atveju, ir priežastys, dėl kurių būtent toks reikalavimas yra būtinas įsitikinimui, kad tiekėjas bus pajėgus sėkmingai įvykdyti sutartį). [↑](#footnote-ref-5)